এরশাদ হোসেন। চাকরি করেন ব্যাংকে, অফিস মতিঝিল। জানালেন, যানজটের কারণে সময়মতো ব্যাংকে পৌঁছাতে পারেন না। এ জন্য প্রায়ই অফিসারদের বকাঝকা শুনতে হয়। কাজেই, রাতে ঘুম হোক আর না হোক, কাকডাকা ভোরে উঠে অফিস যাওয়ার জন্য তৈরি হতে হয়। আবার বিকেলে অফিস থেকে বাসায় ফিরতে আরেক ঝামেলায় পড়তে হয়। দীর্ঘ যানজটের কারণে ফিরতে  অনেক রাত হয়ে যায়। এরশাদ হোসেন বলেন, ভাই, অফিস যেতে যানজট, বাসায় ফিরতে যানজট আর সহ্য হচ্ছে না। একই অবস্থা এরশাদ হোসেনের মতো অন্য চাকরিজীবীদেরও।